stanford-oval/wikipedia huggingface dataset:
สมคิด เลิศไพฑูรย์
รางวัลที่ได้รับ

รางวัลโครงการวิจัยดีเด่นด้านนโยบายสาธารณะของคณะกรรมการนโยบายกองทุนสนับสนุนการวิจัย ประจำปี 2538
รางวัลผลงานวิจัยดีเยี่ยมสาขานิติศาสตร์ ประจำปี 2541 จากสำนักงานคณะกรรมการวิจัยแห่งชาติ
รางวัลชมเชยผลงานวิจัยสาขารัฐศาสตร์และรัฐประศาสนศาสตร์ประจำปี 2546 จากสำนักงานคณะกรรมการวิจัยแห่งชาติ
รางวัลเชิดชูเกียรตินักวิจัยของมหาวิทยาลัยธรรมศาสตร์ (2550-2552)
ศิษย์เก่าดีเด่นมหาวิทยาลัยธรรมศาสตร์ พ.ศ. 2550
นักวิจัยดีเด่นแห่งชาติ ประจำปี 2553 สาขานิติศาสตร์ จากสำนักงานคณะกรรมการวิจัยแห่งชาติ
จักรภัทร อังศุธนมาลี

| จักรภัทร อังศุธนมาลี |
| --- | --- |
เกิด: 17 มีนาคม พ.ศ. 2545 (22 ปี) จักรภัทร อังศุธนมาลี จังหวัดอ่างทอง ประเทศไทย
ส่วนสูง: 180 เซนติเมตร
อาชีพ: นักแสดง นายแบบ ช่อง 7 เอชดี
ปีที่แสดง: 2561 - ปัจจุบัน
ผลงานเด่น: แมน - เด็กเสเพล (2563) ทางไท - หลงกลิ่นจันทน์ (2564) ทันวิทย์ อนันต์โชคชัย / ทันวิทย์ ธนกิจวิเศษ -  พริกกับเกลือ (2564)
สังกัด: ช่อง 7 เอชดี (2561 - ปัจจุบัน)
จักรภัทร อังศุธนมาลี ชื่อเล่น ตรัย เกิดเมื่อวันที่ 17 มีนาคม พ.ศ. 2545 เป็นนักแสดงและนายแบบชาวไทย เริ่มเข้าสู่วงการบันเทิงจากเวทีประกวด Smart Boy 2018 ในเวทีการประกวดไทยซูเปอร์โมเดลคอนเทสต์ 2018 เขาเป็น 1 ในรอบ 12 คนสุดท้าย และเป็นผู้ที่ชนะเลิศได้รับตำแหน่งสมาร์ทบอย 2018 ในปัจจุบันเป็นนักแสดงในสังกัดช่อง 7 เอชดี มีผลงานละครที่เป็นที่รู้จักกันดี คือ เด็กเสเพล และ หลงกลิ่นจันทน์
ประวัติ

จักรภัทร อังศุธนมาลี ชื่อเล่นว่า ตรัย เกิดเมื่อวันที่ 17 มีนาคม พ.ศ. 2545 เป็นนักแสดงและนายแบบชาวไทย เกิดที่จังหวัดอ่างทอง สำเร็จการศึกษาชั้นมัธยมศึกษาที่โรงเรียนอัสสัมชัญนครราชสีมา ปัจจุบันกำลังศึกษาอยู่ที่ สาขาวิทยาศาสตร์การกีฬาและการพัฒนากีฬา คณะสหเวชศาสตร์ มหาวิทยาลัยธรรมศาสตร์ มีความสามารถพิเศษคือ บาสเกตบอล, ร้องเพลง
ประวัติ > การทำงาน

จักรภัทร เริ่มเข้าสู่วงการบันเทิงจากเวทีประกวด Smart Boy 2018 เป็น 1 ในรอบ 12 คนสุดท้าย และเป็นผู้ที่ชนะเลิศได้รับตำแหน่งสมาร์ทบอย 2018 จากนั้นจึงได้เซ็นสัญญาเป็นนักแสดงในสังกัดสถานีโทรทัศน์สีกองทัพบกช่อง 7 และช่อง 7 เอชดี เขามีผลงานละครเรื่องแรก คือ บ้านปั้นดาว ต่อมาเขามีผลงานที่เป็นที่รู้จักกันคือ เด็กเสเพล ในบทบาทของ "แมน" และหลงกลิ่นจันทน์ ในบทบาทของ "ทางไท" ถือได้ว่าเป็นนักแสดงอีกคนหนึ่งของช่อง 7 เอชดีที่น่าจับตามองเป็นอย่างมาก ทั้งทักษะการแสดงที่พัฒนาขึ้นอย่างมากจากละครเรื่องก่อนๆ และความหล่อน่ารักสดใสสไตล์วัยรุ่น
ผลงาน > ผลงานละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่อง 7 เอชดี
| ปี | เรื่อง | บทบาท |
| --- | --- | --- |
| 2561 | บ้านปั้นดาว | โซฟา |
| 2563 | เด็กเสเพล | แมน |
| 2564 | หลงกลิ่นจันทน์ | ทางไท บริรักษ์ |
| 2564 | พริกกับเกลือ | ทันวิทย์ อนันต์โชคชัย / ทันวิทย์ ธนกิจวิเศษ |
| 2566 | มนตราตะเกียงแก้ว | พ่อมดเปเลส / เปรม |
| 2568 | ผีเสื้อสลับลาย | มุทธา |
ผลงาน > ผลงานซีรีส์เรื่องสั้น / ละครสั้น

ละครสั้นทั้งหมดด้านล่างนี้ออกอากาศทางช่อง 7 เอชดี
| ปี | เรื่อง | บทบาท |
| --- | --- | --- |
| 2563 | ฟ้ามีตา ตอน ป่ามรณะ | บอม |
แหล่งข้อมูลอื่น

จักรภัทร อังศุธนมาลี ที่อินสตาแกรม
ถนนเศรษฐกิจ 1

|  ทางหลวงแผ่นดินหมายเลข 3091 |
| --- | --- |
ถนนเศรษฐกิจ 1

ข้อมูลของเส้นทาง
ความยาว: 19.851 กิโลเมตร (12.335 ไมล์)
ประวัติ
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ถนนเศรษฐกิจ 1 (อังกฤษ: Thanon Setthakit 1) หรือ ทางหลวงแผ่นดินหมายเลข 3091 สายอ้อมน้อย–สมุทรสาคร เป็นถนนแอสฟัลต์คอนกรีตขนาด 4–6 ช่องจราจรไป–กลับ แยกจากถนนเพชรเกษมที่ตำบลอ้อมน้อย อำเภอกระทุ่มแบน จังหวัดสมุทรสาคร แยกไปทางซ้ายที่สามแยกกระทุ่มแบน ผ่านทางต่างระดับกระทุ่มแบน บรรจบกับถนนพุทธสาคร (ทางหลวงแผ่นดินหมายเลข 3651) แยกไปทางขวา เข้าสู่เขตอำเภอเมืองสมุทรสาคร ผ่านทางแยกต่างระดับมหาชัย ตัดกับถนนพระรามที่ 2 (ทางหลวงแผ่นดินหมายเลข 35) สิ้นสุดที่สี่แยกมหาชัย ตำบลมหาชัย อำเภอเมืองสมุทรสาคร รวมระยะทางที่ควบคุมโดยกรมทางหลวง 19.8 กิโลเมตร (ไม่นับรวมทางของเทศบาลนครสมุทรสาคร) ผ่าน 2 อำเภอ คืออำเภอเมืองสมุทรสาคร (ตำบลมหาชัย ตำบลท่าทราย ตำบลนาดี) และอำเภอกระทุ่มแบน (ตำบลคลองมะเดื่อ ตำบลท่าไม้ และตำบลอ้อมน้อย)
ถนนเศรษฐกิจ 1 ตั้งแต่กิโลเมตรที่ 0+000 ถึงกิโลเมตรที่ 19+851 ปัจจุบันอยู่ในความควบคุมของหมวดทางหลวงเศรษฐกิจ แขวงทางหลวงสมุทรสาคร กรมทางหลวง
การใช้เส้นทาง

ถนนเศรษฐกิจ 1 เป็นเส้นทางเชื่อมต่อระหว่างถนนพระรามที่ 2 กับถนนเพชรเกษมที่ทางแยกอ้อมน้อย ซึ่งประชาชนในจังหวัดสมุทรสาครนิยมใช้เส้นทางนี้เข้า-ออกกรุงเทพมหานครเป็นหลักในช่วงที่ยังไม่มีถนนพระรามที่ 2 ปัจจุบันการจราจรยังคงหนาแน่น เนื่องจากเป็นถนนที่ตัดผ่านชุมชนและมีโรงงานอุตสาหกรรมจำนวนมากบนเส้นทางดังกล่าว
ปัจจุบันกรมทางหลวงชนบทได้ก่อสร้างถนนพุทธสาคร (ทางหลวงแผ่นดินหมายเลข 3651) เชื่อมต่อถนนเพชรเกษมที่แยกพุทธมณฑล สาย 4 และสะพานข้ามไปยังถนนพุทธมณฑล สาย 4 (ปัจจุบันคือทางแยกสาครเกษม) เชื่อมต่อไปยังถนนบรมราชชนนี (ทางหลวงแผ่นดินหมายเลข 338) ที่ตำบลศาลายา อำเภอพุทธมณฑล จังหวัดนครปฐม รวมระยะทางประมาณ 30 กิโลเมตร
นอกจากนี้ยังมีเส้นทางลัดเชื่อมต่อไปยังถนนเส้นอื่น ๆ อาทิ ถนนเลียบคลองสี่วาพาสวัสดิ์ ถนนเทพกาญจนา แยกไปยังถนนเอกชัย
ทางแยกที่สำคัญ

| จังหวัด | กม> ที่ | ชื่อจุดตัด | ซ้าย | ขวา |  |
| --- | --- | --- | --- | --- | --- |
| สมุทรสาคร |  | แยกอ้อมน้อย |  ถนนเพชรเกษม ไปนครปฐม  |  ถนนเพชรเกษม ไปบางแค |  |
| สมุทรสาคร |  | − | ไม่มี  | สค.4001 ทางหลวงชนบท สค.4001 ไปบรรจบถนนพุทธสาคร |  |
| สมุทรสาคร |  | แยกกระทุ่มแบน |  ถนนเศรษฐกิจ 1 ไปบรรจบ  ถนนสุคนธวิท, อ.กระทุ่มแบน, อ.บ้านแพ้ว  |  ถนนเศรษฐกิจ 1 ไปสมุทรสาคร |  |
| สมุทรสาคร |  | ต่างระดับกระทุ่มแบน |  ถนนพุทธสาคร ไปแยกสาครเกษม, ศาลายา                 |  ถนนเศรษฐกิจ 1 ไปสมุทรสาคร |  |
| สมุทรสาคร |  | ต่างระดับกระทุ่มแบน | ตรงไป:  ถนนกัลปพฤกษ์ (โครงการในอนาคต) ไปถนนกาญจนาภิเษก, สะพานสมเด็จพระเจ้าตากสินมหาราช | ตรงไป:  ถนนกัลปพฤกษ์ (โครงการในอนาคต) ไปถนนกาญจนาภิเษก, สะพานสมเด็จพระเจ้าตากสินมหาราช |  |
| สมุทรสาคร |  | − |  ถนนสายใยรัก ไป วัดท่าเสา, อ.บ้านแพ้ว                 | ไม่มี |  |
| สมุทรสาคร |  | แยกบางปลา | สค.4019 ถนนบางปลา ไปวัดบางปลา, วัดป่ามหาชัย                 | ไม่มี |  |
| สมุทรสาคร |  | ต่างระดับสมุทรสาคร |  ถนนพระรามที่ 2 ไปสมุทรสงคราม, อ.ปากท่อ, เพชรบุรี  |  ถนนพระรามที่ 2 ไปบางขุนเทียน, ดาวคะนอง |  |
| สมุทรสาคร |  | แยกมหาชัย | ถนนเอกชัย ไปบรรจบถนนพระรามที่ 2 (ด้านไปสมุทรสงคราม)                 | ถนนเอกชัย ไปบรรจบถนนพระรามที่ 2 (ด้านไปดาวคะนอง), มหาชัยเมืองใหม่, บางบอน |  |
| สมุทรสาคร |  | แยกมหาชัย | ตรงไป:  ถนนเศรษฐกิจ 1 ไปสถานีรถไฟมหาชัย, ตลาดมหาชัย | ตรงไป:  ถนนเศรษฐกิจ 1 ไปสถานีรถไฟมหาชัย, ตลาดมหาชัย |  |
      สะพาน              กำลังก่อสร้างหรือโครงการในอนาคต
สถานที่สำคัญ

บิ๊กซี ซูเปอร์เซ็นเตอร์ มหาชัย
เมเจอร์ ซีนีเพล็กซ์  มหาชัย
โลตัส แม็คโคร มหาชัย
เทสโก้ โลตัส กระทุ่มแบน
ห้างศรีงามสรรพสินค้า
โรงพยาบาลมหาชัย
ตลาดกุ้งมหาชัย
วัดคลองครุ
โรงพยาบาลศรีวิชัย 5
สำนักงานเทศบาลตำบลนาดี
วัดบางปิ้ง
หมวดการทางสมุทรสาครที่ 2
ที่ทำการองค์การบริหารส่วนตำบลคลองมะเดื่อ
โรงเรียนบ้านคลองมะเดื่อ
ค่ายกำแพงเพชรอัครโยธิน
โรงเรียนวัดดอนไก่ดี
วัดนางสาว
หมู่บ้านพุทธชาด
รถประจำทางสายที่ผ่าน

รถร่วมบริการ บขส. สาย 402 นครปฐม-สมุทรสาคร ผ่านตลอดถนนเศรษฐกิจ 1
รถประจำทาง ขสมก. สาย 189 กระทุ่มแบน-สถานีรถไฟ​ชุมทางตลิ่งชัน​ ผ่านเฉพาะช่วงทางแยกต่างระดับกระทุ่มแบน จากถนนพุทธสาคร ถึงสามแยกกระทุ่มแบน
รถประจำทาง หมวด 4 สาย 6011 โรงพยาบาล​กระทุ่มแบน​-หมู่บ้าน​วรรณ​วิจิตร​ ผ่านเฉพาะช่วงสามแยกกระทุ่มแบนถึงแยกอ้อมน้อย
รถประจำทาง หมวด 4 สาย 6033 (วงกลม) โรงพยาบาล​กระทุ่มแบน​-อ้อมน้อย-ถนนพุทธสาคร​ ผ่านเฉพาะช่วงแยกอ้อมน้อยถึงทางแยกต่างระดับกระทุ่มแบน
รถประจำทาง หมวด 4 สาย 6034 ​กระทุ่มแบน​-สมุทรสาคร ผ่านเฉพาะช่วงสามแยกกระทุ่มแบน​ตลอดถึงต่อเข้าเขตเทศบาลนครสมุทรสาคร
รถประจำทาง หมวด 4 สาย 6108 ​กระทุ่มแบน​-โรงงานสุรากระทิงแดง ผ่านเฉพาะช่วงสามแยกกระทุ่มแบนถึงสุดสายทางหน้าโรงงานสุรากระทิงแดง กม.12 (มีรถวิ่งจำนวนน้อย)
รถประจำทาง หมวด 4 สาย 8250 ​สมุทรสาคร​-เสริมหมู่ 4 ผ่านเฉพาะช่วงเขตเทศบาล​นครสมุทรสาคร​ถึงสุดสายทางหน้าวัดบางปิ้ง
รถประจำทาง หมวด 4 สาย 8275 ​กระทุ่มแบน​-วัดหนองแขม ผ่านเฉพาะช่วงสามแยกกระทุ่มแบนถึงทางแยกต่างระดับกระทุ่มแบน
กุลธวัช บัวเจริญ

| กุลธวัช บัวเจริญ |
| --- | --- |
เกิด: 30 มิถุนายน พ.ศ. 2536 (31 ปี) สยามรัฐ บัวเจริญ
ส่วนสูง: 185 เซนติเมตร
อาชีพ: นักแสดง,นักกีฬา
ปีที่แสดง: 2559–ปัจจุบัน
สังกัด: ช่อง 7 เอชดี  (2560–2565)
กุลธวัช บัวเจริญ ชื่อเล่น ไวท์ (เกิดเมื่อวันที่ 30 มิถุนายน พ.ศ. 2536) เกิดที่อำเภอหนองปรือ จังหวัดกาญจนบุรีเป็นนักแสดงและนักกีฬาชาวไทยในสังกัดช่อง 7 เอชดีมีชื่อเสียงจากละครเรื่อง แม่สื่อจอมป่วน ในบทบาท "แจ็คกี้"
ประวัติ

กุลธวัช หรือชื่อเดิม สยามรัฐ บัวเจริญ เป็นนักแสดงและนักกีฬาชาวไทยเกิดที่อำเภอหนองปรือ จังหวัดกาญจนบุรีเคยเป็นนักกีฬาฟุตบอลของเยาวชนทีมชาติไทยที่จังหวัดกาญจนบุรีและได้รับเป็นตัวแทนระดับชาติเข้าร่วมการแข่งขันที่เมืองเวียงจันทน์ประเทศลาวตอนอยู่โรงเรียนมัธยมหลังจากนั้นไวท์ กุลธวัช หรือชื่อเดิมไวท์ สยามรัฐ เรียนจบชั้นมัธยมศึกษาปีที่ 6 จึงมาศึกษาต่อที่จังหวัดกรุงเทพมหานครระดับปริญญาตรีจบการศึกษาปริญญาตรีคณะมนุษยศาสตร์ สาขาประวัติศาสตร์เพื่อการท่องเที่ยวที่มหาวิทยาลัยรามคำแหงแล้วเข้าประกวดดาวเดือนและได้รับรางวัลตำแหน่งป๊อปปูล่าและรองอันดับหนึ่งล่าสุดไวท์ กุลธวัช หรือชื่อเดิมไวท์ สยามรัฐ เคยเป็นนักกีฬาตัวแทนเข้าร่วมการขันแข่งฟุตบอลทีมชาติไทยของ “พีทียู” สโมสรมหาวิทยาลัยปทุมธานีทีมในศึกออมสิน ลีก 2018 (T4) โซนกรุงเทพและปริมณฑล และได้ทุนเรียนต่อในคณะศิลปะศาสตร์ สาขาการท่องเที่ยวและการโรงแรม 
ที่มหาวิทยาลัยปทุมธานี
กุลธวัชเริ่มเข้าสู่วงการบันเทิงจากการเป็นนักแสดงและได้รับโอกาสโดยมีการชักชวนจากโมเดลลิ่งได้ไปประกวดเวทีต่าง ๆ และมีผลงานชิ้นแรกในเพลงมิวสิกวีดีโอของศิลปินกล้วย อาร์สยาม เพลง "ที่ฉันเจ้าชู้" ภายหลัง กุลธวัช หรือชื่อเดิมไวท์ สยามรัฐ ได้ลงนามสัญญาในฐานะนักแสดงในสังกัดช่อง 7 เอชดีเมื่อในปี 2560 และได้รับโอกาสร่วมแสดงละครเรื่องแรกเรื่อง  คิวปิด ตัวกวนป่วนรัก ในฐานะนักแสดงรับเชิญล่าสุด เมื่อในปี 2561 มีชื่อเสียงจากแสดงละคร แม่สื่อจอมป่วน เป็นที่รู้จักกัน ในบทบาท แจ๊ค วานรินทร์ หรือ แจ๊คกี้เมื่อในปี 2562 ปัจจุบันไวท์ สยามรัฐ ได้เปลี่ยนชื่อเป็นไวท์ กุลธวัช มีผลงานละครรีเมคยอดนิยมเรื่อง นางร้าย  จากบทบาท "มะไฟ" เป็นโมเดลลิ่งคอยช่วยเหลือนางเอกทำให้แฟนละครชื่นชมฝีมือการแสดงและให้การตอบรับเป็นอย่างดีปัจจุบันเป็นนักแสดงยุคใหม่ในจอแก้วและเป็นที่รู้จักกันในฐานะนักแสดงและนักกีฬาฟุตบอลทีมชาติไทย
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่อง 7
| พ> ศ. | เรื่อง | บทบาท |
| --- | --- | --- |
| 2560 | คิวปิด ตัวกวนป่วนรัก | ปกรณ์ (รับเชิญ) |
| 2561 | แม่สื่อจอมป่วน | แจ็คกี้ วานรินทร์ (แจ็คกี้) |
| 2561 | พ่อมดเจ้าเสน่ห์ | ปราการ |
| 2562 | นางร้าย | มะไฟ |
| 2562 | พรายพิฆาต | สุระ เตชะกิจ |
| 2562 | ยอดรักนักรบ | จ.ส.ท.หมึก |
| 2564 | ทะเลเดือด | ร.ต.ท. ชัชวาล ศรีเมืองเทพ / เพลิง พนาเวศ |
| 2565 | เสาร์ 5 | ขจร |
| 2565 | หุบพญาเสือ | เสือเรือง |
| 2565 | ปางเสน่หา | ธนากรณ์ |
| 2565 | ชาติพยัคฆ์ คมนักเลง | ร.ต.อ.คงกระพัน ศุภมิตร (ผู้กองคงกระพัน) |
ผลงาน > มิวสิกวิดีโอ

เพลง ที่ฉันเจ้าชู้ - กล้วย อาร์สยาม
เพลง รักลวงโลก - บ่าววี อาร์สยาม
เพลง น้ำตาขอนไม้ - บ่าววี อาร์สยาม
ผลงาน > ละครสั้น

ฟ้ามีตา ตอน กรรมพิพากษา
ฟ้ามีตา ตอน หมู่บ้านวิปริต
ฟ้ามีตา ตอน แม่ซื้อ
ฟ้ามีตา ตอน จนน้ำใจ
ฟ้ามีตา ตอน หลอกซะให้เข็ด
โชน 7 เขต​พิศวง​ ตอน​ สันดาน​อันตราย
แหล่งข้อมูลอื่น

บัวเจริญ กุลธวัช บัวเจริญ ที่เฟซบุ๊ก
กุลธวัช บัวเจริญ ที่อินสตาแกรม
| ด ค กผู้เล่นชุดปัจจุบันของสโมสรฟุตบอลมหาวิทยาลัยเกษตรศาสตร์  |
| --- | --- |
 4 กฤษณะ  5 บรีเนร์  6 ธนกร  7 จักรพันธ์(c)  8 เสกสิทธิ์  9 อดิศักดิ์  10 ภาคิน  11 ล็องกี  15 ธิติวุฒิ  16 สราวุธ  17 ประภวิษณุ์  18 ถิรวุฑ  21 สกุลชัย  22 อนนต์  27 อุกฤษณ์  28 วรชัย  30 โอมอกบา  33 นลธวัช  62 บัญชา  79 ธนันดร  98 พนธกร  หัวหน้าผู้ฝึกสอน: สันติ
สุชาดา กีระนันทน์

| ศาสตราจารย์กิตติคุณ คุณหญิงสุชาดา กีระนันทน์ม> ป.ช. ม.ว.ม. จ.จ. ร.จ.พ. |
| --- | --- |

นายกสภาจุฬาลงกรณ์มหาวิทยาลัย
ดำรงตำแหน่ง 7 กุมภาพันธ์ พ.ศ. 2555 – 6 กุมภาพันธ์ พ.ศ. 2561
ก่อนหน้า: ศาสตราจารย์กิตติคุณ นายแพทย์ จรัส สุวรรณเวลา
ถัดไป: ศาสตราจารย์กิตติคุณ นายแพทย์ ภิรมย์ กมลรัตนกุล
อธิการบดีจุฬาลงกรณ์มหาวิทยาลัย
ดำรงตำแหน่ง 1 เมษายน พ.ศ. 2547 – 31 มีนาคม พ.ศ. 2551 (3 ปี 364 วัน)
ก่อนหน้า: รศ.ดร.ธัชชัย สุมิตร
ถัดไป: ศ.นพ.ภิรมย์ กมลรัตนกุล
 
ข้อมูลส่วนบุคคล
เกิด: 15 กุมภาพันธ์ พ.ศ. 2489 (78 ปี) ประเทศไทย
ศาสนา: พุทธ
คู่สมรส: เทียนฉาย กีระนันทน์
บุตร: 2 คน

ศาสตราจารย์กิตติคุณ คุณหญิง สุชาดา กีระนันทน์ (15 กุมภาพันธ์ พ.ศ. 2489 — ) ประธานคณะกรรมการทรัพยากรบุคคลของ สภากาชาดไทย ประธานกรรมการอิสระ บริษัท บี.กริม เพาเวอร์​ จำกัด (มหาชน) กรรมการสภาสถาบันเทคโนโลยีจิตรลดา ​และประธานคณะกรรมการบริหารทุนจุฬาสงเคราะห์
ตำแหน่งหน้าที่ที่สำคัญในอดีต เช่น นายกสภาจุฬาลงกรณ์มหาวิทยาลัย โดยนายกสภามหาวิทยาลัยหญิงคนแรกของจุฬาลงกรณ์มหาวิทยาลัย และอธิการบดีจุฬาลงกรณ์มหาวิทยาลัยผู้หญิงคนแรก นายกสมาคมสถิติแห่งประเทศไทย
ประวัติ

สุชาดา กีระนันทน์ สำเร็จการศึกษา พาณิชยศาสตรบัณฑิต เกียรตินิยมอันดับหนึ่ง (เหรียญทอง) จากคณะพาณิชยศาสตร์และการบัญชี จุฬาลงกรณ์มหาวิทยาลัย ในปี 2510 และศึกษาต่อระดับปริญญาโทและปริญญาเอกที่มหาวิทยาลัยฮาร์วาร์ด ในคณะสถิติศาสตร์ สำเร็จในปี 2519
ประวัติการทำงาน

ในปี 2531-2532 ได้รับเลือกตั้งเป็นประธานสภาคณาจารย์ จุฬาลงกรณ์มหาวิทยาลัย ในปี 2534 ได้ดำรงตำแหน่งคณบดีคณะพาณิชยศาสตร์และการบัญชี ในวาระแรก และในปี 2538 ได้ดำรงอีกวาระหนึ่ง  ปี 2542 - 2547 ดำรงตำแหน่งตำแหน่งคณบดีบัณฑิตวิทยาลัย จุฬาลงกรณ์มหาวิทยาลัย และปี 2547-2551 ดำรงตำแหน่งอธิการบดีจุฬาลงกรณ์มหาวิทยาลัย คุณหญิงสุชาดาเคยดำรงตำแหน่งนายกสมาคมสถิติแห่งประเทศไทย ตั้งแต่ปี พ.ศ. 2540  เป็นสมาชิกสภานิติบัญญัติแห่งชาติ ช่วงปี 2549-2550 ประธานกรรมการดำเนินงานร้านภูฟ้า กรรมการโครงการเทคโนโลยีสารสนเทศตามพระราชดำริสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี  และกรรมการสภากาชาดไทย ทั้งเคยดำรงตำแหน่งประธานกรรมการบริหารโรงเรียนมหิดลวิทยานุสรณ์ (องค์การมหาชน) ในด้านงานเอกชน สุชาดา กีระนันทน์ เคยเป็นกรรมการอิสระในธนาคารกสิกรไทยอีกด้วย
เคยเป็น Visiting Assistant Professor ภาควิชาสถิติศาสตร์ มหาวิทยาลัยนอร์ทแคโรไลนา สหรัฐอเมริกา และยังเคยดำรงกรรมการการสอบโทเฟลระหว่างปี 2540-2543
ผลงาน > ผลงานทางวิชาการ

สถิติกับชีวิตประจำวัน 2547
เทคโนโลยีสารสนเทศสถิติ: ข้อมูลในระบบสารสนเทศ 2542
ทฤษฎีและวิธีการสำรวจตัวอย่าง 2538
การอนุมานเชิงสถิติ : ทฤษฎีขั้นต้น 2530
ผลงาน > หนังสือ

บนเส้นทางสายบริหารจุฬาลงกรณ์มหาวิทยาลัย ของ ศ. คุณหญิง สุชาดา กีระนันทน์ 2551
ชีวิตส่วนตัว

สุชาดาสมรสกับเทียนฉาย กีระนันทน์ อดีตอธิการบดีจุฬาลงกรณ์มหาวิทยาลัย มีบุตรชาย 2 คน คือ เทียนชาต กีระนันทน์ และ เทียนไท กีระนันทน์
เครื่องราชอิสริยาภรณ์

พ.ศ. 2547 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2542 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2547 –  เครื่องราชอิสริยาภรณ์จุลจอมเกล้า ชั้นที่4 จตุตถจุลจอมเกล้า (จ.จ.)
พ.ศ. 2539 –  เหรียญจักรพรรดิมาลา (ร.จ.พ.)
พ.ศ. 2565 –  เหรียญกาชาดสมนาคุณ ชั้นที่ 1 (เหรียญทอง)
พระสนมซูบิน ตระกูลพัก

| พระสนมซูบิน ตระกูลพัก> พระสนมเอกในพระมหากษัตริย์แห่งโชซ็อน |
| --- | --- |
ระหว่าง: ค.ศ. 1649 – 24 มกราคม ค.ศ.1652

ประสูติ: ค.ศ. 1619 โชซ็อน
สิ้นพระชนม์: 24 มกราคม ค.ศ. 1652  (34–35 พรรษา) ฮันซ็อง โชซ็อน
พระราชสวามี: พระเจ้าช็องโจแห่งโชซ็อน
พระบุตร: พระเจ้าซุนโจแห่งโชซ็อน เจ้าหญิงซุกซ็อน
ราชสกุล: พักแห่งพันนัม (ประสูติ)  อีแห่งช็อนจู (เสกสมรส)
ราชวงศ์: โชซ็อน (เสกสมรส)
พระบิดา: พัก ชุนว็อน
พระมารดา: คุณหญิงว็อน ตระกูลว็อนแห่งว็อนจู
พระสนมซูบิน ตระกูลพักแห่งพันนัม พระสนมใน (Royal Noble Consort Su of the Park clan ,수빈 박씨, 1770-1822) เป็นพระสนมองค์สุดท้ายในพระเจ้าช็องโจ เดิมพระนางเป็นธิดาของพัก ชุนวัน และคุณหญิงว็อน
พระนางมีพระราชโอรสและพระราชธิดาที่ประสูติกับพระเจ้าจองโจ 2 พระองค์ คือ พระเจ้าซุนโจ และองค์หญิงซุกซอน พระนางสิ้นพระชนม์เมื่อ ค.ศ. 1822 (พ.ศ. 2365) ขณะพระชนม์เพียง 52 พรรษา
ในฐานะพระมารดาผู้ให้กำเนิดกษัตริย์แห่งโชซอน หลังสิ้นพระชนม์พระนางได้รับพระนามแต่งตั้งว่า พระนางฮย็อนม๊ก ซูบิน ตระกูลปาร์ค (현목수비 박씨)
เรื่องอลวน คน ปีศาจ

| --- | --- |
เรื่องอลวน คน ปีศาจ

あやかしトライアングル (Ayakashi Toraianguru)
ชื่อภาษาอังกฤษ: Ayakashi Triangle
แนว: จินตนิมิต สุขนาฏกรรมจินตนิยม
มังงะ
เขียนโดย: เค็นตาโร ยาบูกิ
สำนักพิมพ์: ชูเอชะ
สำนักพิมพ์ภาคภาษาไทย: สยามอินเตอร์คอมิกส์
ในเครือ: จัมป์คอมิกส์
นิตยสาร: โชเน็งจัมป์รายสัปดาห์  (15 มิถุนายน พ.ศ. 2563 – 18 เมษายน พ.ศ. 2565) โชเน็งจัมป์พลัส  (25 เมษายน พ.ศ. 2565 – 25 กันยายน พ.ศ. 2566)
กลุ่มเป้าหมาย: โชเน็ง
วางจำหน่ายตั้งแต่: 15 มิถุนายน พ.ศ. 2563 – 25 กันยายน พ.ศ. 2566
จำนวนเล่ม: 15 (ญี่ปุ่น) 13 (ไทย)
อนิเมะโทรทัศน์
กำกับโดย: โนริอากิ อากิตายะ
เขียนบทโดย: โชโงะ ยาซูกาวะ
ดนตรีโดย: เร อิชิซูกะ
สตูดิโอ: คอนเน็กต์
ถือสิทธิ์โดย: อนิพลัส
เครือข่าย: GYT, GTV, BS11, Tokyo MX, TV Aichi, ytv
เครือข่ายภาษาไทย: เอไอเอส เพลย์
ฉาย:  10 มกราคม พ.ศ. 2566  – ปัจจุบัน
ตอน: 11
 สถานีย่อยการ์ตูนญี่ปุ่น
เรื่องอลวน คน ปีศาจ (ญี่ปุ่น: あやかしトライアングル; โรมาจิ: Ayakashi Toraianguru) เป็นซีรีส์มังงะญี่ปุ่นแนวจินตนิมิตและสุขนาฏกรรมจินตนิยม เขียนเรื่องและวาดภาพโดยเค็นตาโร ยาบูกิ ตีพิมพ์ในนิตยสารโชเน็งจัมป์รายสัปดาห์ของสำนักพิมพ์ชูเอชะตั้งแต่เดือนมิถุนายน พ.ศ. 2563 ถึงเดือนเมษายน พ.ศ. 2565 และย้ายไปเผยแพร่ในเว็บไซต์โชเน็งจัมป์พลัสตั้งแต่เดือนเมษายน พ.ศ. 2565 จนถึงตอนจบในเดือนกันยายน พ.ศ. 2566 รวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 15 ในเดือนกันยายน พ.ศ. 2566 มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ซีรีส์อนิเมะโทรทัศน์ดัดแปลงสร้างโดยสตูดิโอคอนเน็กต์ เริ่มออกอากาศในเดือนมกราคม พ.ศ. 2566
สื่อ > อนิเมะ > รายชื่อตอน

| ตอน | ชื่อ  | กำกับโดย  | เขียนโดย  | สตอรีบอร์ดโดย  | วันฉายเดิม  |
| --- | --- | --- | --- | --- | --- |
| 1 | "มัตสึริกับสุซุและอายาคาชิ" ถอดเสียง: "Matsuri to Suzu to Ayakashi" (ญี่ปุ่น: 祭里とすずと妖) | เกเซ โมริตะ | โชโงะ ยาซูกาวะ | เค อูมาบิกิ | 10 มกราคม 2566 (2566-01-10) |
| 2 | "เพื่อนผู้หญิง" ถอดเสียง: "Onna Tomodachi" (ญี่ปุ่น: オンナトモダチ) | ซูซูมุ ยามาโมโตะ | โชโงะ ยาซูกาวะ | คาซูฮิซะ ทาเกโนอูจิ | 17 มกราคม 25663 (25663-01-17) |
| 3 | "นินจาปราบผีความเร็วเทพ" ถอดเสียง: "Shinsoku no Harainin" (ญี่ปุ่น: 神速の祓忍) | ยูซูเกะ โทมิตะ | ชิงโงะ อิริเอะ | ยูซูเกะ โทมิตะ | 24 มกราคม 2566 (2566-01-24) |
| 4 | "ความห่อเหี่ยวของอายาคาชิมิโกะ" ถอดเสียง: "Ayakashi Miko no Yūutsu" (ญี่ปุ่น: 妖巫女の憂鬱) | ยู ยาบูจิ | โชโงะ ยาซูกาวะ | มาซาโยชิ นิชิดะ | 31 มกราคม 2566 (2566-01-31) |
| 5 | "โอโมคาเกะ" ถอดเสียง: "Omokage" (ญี่ปุ่น: オモカゲ) | เกเซ โมริตะ | ชิงโงะ อิริเอะ | Haifeng Liang | 7 มีนาคม 2566 (2566-03-07) |
| 6 | "Those Who See, and Those Who Can't" ถอดเสียง: "Mieru, Mienai" (ญี่ปุ่น: 視える、視えない) | จุนยะ โคชิบะ | ยูกิ ทานิฮาตะ | โคจิ ซาวาอิ | 14 มีนาคม 2566 (2566-03-14) |
| 7 | "Utagawa Garaku" ถอดเสียง: "Utagawa Garaku" (ญี่ปุ่น: 歌川画楽) | TBA | TBA | TBA | TBA |
ปริศนาบ้านเก่า เงามรณะ

| --- | --- |
ปริศนาบ้านเก่า เงามรณะ

サマータイムレンダ (Samā Taimu Renda)
ชื่อภาษาอังกฤษ: Summer Time Rendering
แนว: รหัสคดี เหนือธรรมชาติ ระทึกใจ
มังงะ
เขียนโดย: ยาซูกิ ทานากะ
สำนักพิมพ์: ชูเอฉะ
สำนักพิมพ์ภาคภาษาไทย: สยามอินเตอร์คอมิกส์
นิตยสาร: โชเน็งจัมป์พลัส
กลุ่มเป้าหมาย: โชเน็ง
วางจำหน่ายตั้งแต่: 23 ตุลาคม พ.ศ. 2560 – 1 กุมภาพันธ์ พ.ศ. 2564
จำนวนเล่ม: 13
อนิเมะโทรทัศน์
กำกับโดย: อายูมุ วาตานาเบะ
เขียนบทโดย: ฮิโรชิ เซโกะ
ดนตรีโดย: เคอิจิ โอกาเบะ ริวอิจิ ทากาดะ เคโงะ โฮอาชิ
สตูดิโอ: โอแอลเอ็ม
ถือสิทธิ์โดย: Disney Platform Distribution
เครือข่าย: Tokyo MX, BS11, Kansai TV
ฉาย:  15 เมษายน พ.ศ. 2565  –  30 กันยายน พ.ศ. 2565
ตอน: 25
มังงะ
ปริศนาบ้านเก่า เงามรณะ 2026: เหตุร้ายที่ยังไม่เกิด
เขียนโดย: ยาซูกิ ทานากะ
สำนักพิมพ์: ชูเอชะ
สำนักพิมพ์ภาคภาษาไทย: สยามอินเตอร์คอมิกส์
ในเครือ: จัมป์คอมิกพลัส
นิตยสาร: โชเน็งจัมป์พลัส
กลุ่มเป้าหมาย: โชเน็ง
วางจำหน่ายตั้งแต่: 14 เมษายน พ.ศ. 2565 – 15 เมษายน พ.ศ. 2565
จำนวนเล่ม: 1
เกม
Summer Time Rendering: Another Horizon
ผู้พัฒนา: Mages
ผู้จัดจำหน่าย: Mages
แนว: วิชวลโนเวล
แพลตฟอร์ม: เพลย์สเตชัน 4 นินเท็นโด สวิตช์
วางจำหน่ายเมื่อ: 26 มกราคม พ.ศ. 2566
 สถานีย่อยการ์ตูนญี่ปุ่น
ปริศนาบ้านเก่า เงามรณะ (ญี่ปุ่น: サマータイムレンダ; โรมาจิ: Samā Taimu Renda) เป็นซีรีส์มังงะญี่ปุ่น เขียนเรื่องและวาดภาพโดยยาซูกิ ทานากะ เผยแพร่ทางนิตยสารดิจิตัลโชเน็งจัมป์พลัสของสำนักพิมพ์ชูเอชะตั้งแต่เดือนตุลาคม พ.ศ. 2560 ถึงกุมภาพันธ์ พ.ศ. 2564 ได้รับการดัดแปลงเป็นซีรีส์อนิเมะโทรทัศน์โดยสตูดิโอโอแอลเอ็ม ออกอากาศตั้งแต่เดือนเมษายนถึงกันยายน พ.ศ. 2565 ได้มีการประกาศดัดแปลงเป็นภาพยนตร์ไลฟ์แอ็กชัน เกมห้องหลบหนี และวิดีโอเกม
เนื้อเรื่อง

หลังจากพ่อแม่ของอาจิโระ ชินเปเสียชีวิต ชินเปได้รับอุปการะจากครอบครัวโคฟุเนะและเติบโตไปด้วยกันกับพี่น้องอุชิโอะและมิโอะ ก่อนจะเดินทางไปอยู่โตเกียวคนเดียว อีกสองปีต่อมา ชินเปกลับไปยังบ้านเกิดที่เกาะฮิโตงาชิมะ จังหวัดวากายามะ เพื่อไปร่วมงานศพของอุชิโอะหลังได้การแจ้งข่าวว่าเธอจมน้ำเสียชีวิต แต่ชินเปเริ่มสงสัยในการตายของอุชิโอะเมื่อได้ทราบข้อเท็จจริงว่ามีร่องรอยการถูกรัดคอที่รอบคอของอุชิโอะ บ่งบอกว่าเธอถูกฆาตกรรม ชินเปจึงเริ่มสืบหาความจริงของสิ่งที่เกิดขึ้นกับอุชิโอะ ซึ่งอาจจะช่วยชีวิตชาวเกาะฮิโตงาชิมะจากตัวตนลึกลับบนเกาะ
พิง ลำพระเพลิง

| พิง ลำพระเพลิง |
| --- | --- |

สารนิเทศภูมิหลัง
เกิด: 24 กันยายน พ.ศ. 2509 (58 ปี) ภูพิงค์ พังสะอาด กรุงเทพมหานคร, ประเทศไทย
คู่สมรส: ชฎาพร พังสะอาด
อาชีพ: ผู้กำกับภาพยนตร์, นักเขียนบทภาพยนตร์, นักแสดงไทย , นักร้อง
ปีที่แสดง: พ.ศ. 2549 - ปัจจุบัน
ผลงานเด่น: โคตรรักเอ็งเลย (2549)
ฐานข้อมูล
IMDb
ThaiFilmDb
พิง ลำพระเพลิง คือฉายา หรือนามปากกาของ ภูพิงค์ พังสอาด นักเขียน นักแสดงและผู้กำกับภาพยนตร์ ผู้มีอารมณ์ขันแต่ชีวิตจริงของ พิง ทำมาแล้วหลายอย่าง ตั้งแต่คนนำเสียงปรบมือให้กับรายการเกมโชว์, นักแสดงละครใบ้ในฐานะปรัศนีย์ประจำรายการเกมโชว์, ฝ่ายอาร์ทในโรงงานขนม, เขียนบทภาพยนตร์-ละคร, ผู้กำกับการแสดง, วิทยากร
ประวัติ

พิง เกิดเมื่อวันที่ 24 กันยายน พ.ศ. 2509 ร่ำเรียนและจบการศึกษาจาก คณะออกแบบ แผนกพาณิชยศิลป์ เพาะช่าง ชีวิตในวัยเด็กของเขาลำบากไม่น้อย เนื่องจากบ้านแตกและพ่อแม่แยกทางกัน พิง ลำพระเพลิง คือเพื่อนรุ่นพี่ที่สนิทกันกับ โน้ส อุดม แต้พานิช ที่เป็นรุ่นน้องจากรั้วแดง-ดำ เพาะช่าง ในช่วงชีวิตนึงทั้ง 2 คนเคยเช่าห้องและใช้ชีวิตอยู่ด้วยกัน ใครจะเชื่อว่าเขาเคยโดนไล่ออกจากงานที่ทำที่แรกหลังจากเรียนจบ คือ โรงงานทำขนม ที่เขารับหน้าที่เป็นพนักงานออกแบบแพ็คเกจ ด้วยสาเหตุไม่น่าเชื่อบางประการ คือ การขโมยขนมของบริษัทกลับเอาไปกินที่บ้าน หลังจากตกงาน พิง แบกเป้ไปเปิดร้านขายของอยู่ที่สัตหีบ กะใช้ชีวิตเท่ ๆ แบบตัวละครในเรื่อง "พันธุ์หมาบ้า" ของ ชาติ กอบจิตติ ที่เขาหลงใหล จนกระทั่งได้พบกับหญิงสาวที่เขารักและแต่งงานกันที่นั่น ต่อมา โน้ส อุดม แต้พานิช ได้แวะมาเที่ยวที่ร้าน และได้เอ่ยปากชวน พิง ไปทำงานด้วยกันที่ หนังสือไปยาลใหญ่
งานเขียน

พิง เป็นนักเขียนอารมณ์ดี ได้สะสมประสบการณ์มาจากการทำงานกับ สำนักศิษย์สะดือ และ หนังสือไปยาลใหญ่ ร่วมรุ่นกับคนดังหลาย ๆ คน เช่น ประภาส ชลศรานนท์, ศุ บุญเลี้ยง, กาเหว่า-ชลลดา เตียวสุวรรณ (เพลงดาบแม่น้ำร้อยสาย), โน้ส อุดม แต้พานิช โดยช่วงนั้น พิง รับหน้าที่จัดวางอาร์ตของหนังสือควบคู่ไปกับการเขียนบทความ เรื่องสั้น ...พิง กล่าวว่าได้รับแรงบันดาลใจการเขียนหนังสือจาก ศุ บุญเลี้ยง
เนื่องด้วย พิง รักการเขียนหนังสือมาก ต่อมาจึงตัดสินใจออกมาตั้งสำนักพิมพ์เอง โดยตั้งชื่อว่า "สำนักพิมพ์พิลาไลย" เพื่อพิมพ์พอกเก็ตบุคส์ผลงานของตัวเองออกมา และคิดว่าน่าจะขายได้เหมือนกับหนังสือเล่มแรกชีวิต "แกงไก่ล้างโลก" ที่ สำนักศิษย์สะดือ จัดพิมพ์ให้ แต่ปรากฏว่าเป็นก้าวย่างที่ผิดพลาด เจ๊งสนิท เขาหมดตัวเป็นหนี้ทันที 5 แสนบาท และต้องตั้งต้นกับชีวิตใหม่ พิงตัดสินใจขายบ้าน ขายรถ เดินทางไปอเมริกากับภรรยา เพื่อทำงานล้างจานใช้หนี้ทั้งหมดเป็นเวลา 2 ปี ก่อนจะกลับเมืองไทย และเริ่มต้นเส้นทางของตัวเองใหม่อีกครั้ง โดยเริ่มต้นไปสมัครเข้าวงการบันเทิง เล่นเป็นตัวประกอบก๊อกแก๊กที่ไม่มีใครจำได้
แต่จังหวะและโอกาสทำให้เขาได้เขียนบทละครโทรทัศน์เรื่องแรก คือ "ขบวนการสู้ผีไม่มีถอย" ออกอากาศตอนกลางวันทางช่อง 3 โดย อรุโณชา ภาณุพันธ์ แห่งบรอดคาสต์ฯ เป็นผู้ที่ให้โอกาสกับ พิง และผลงานการเขียนบทละครโทรทัศน์เรื่องต่อมาคือ "ซึมน้อยหน่อย กะล่อนมากหน่อย" ฮิตถล่มทลาย ก่อนที่เขาจะกลายมาเป็นนักเขียนตลกมีชื่อ, นักเล่าเรื่องขบขันในรายการ ตีสิบ, พิธีกร, สแตนอัพคอมิดี้, นักเขียนบทและผู้กำกับละครโทรทัศน์ ที่ที่ถูกจัดให้วางอยู่ในอันดับต้น ๆ ของประเทศที่บรรดาผู้จัดยกย่องให้เป็น 1 ใน 10 นักเขียนบทละครโทรทัศน์มือทอง ในเวลาต่อมา
ปัจจุบัน พิง ลำพระเพลิง ประกอบอาชีพเป็น นักเขียนบทและผู้กำกับภาพยนตร์ โดยผลงานภาพยนตร์ ได้แก่ โคตรรักเอ็งเลย (ปี 2549) คนหิ้วหัว (ปี 2550)  ฝันโคตรโคตร  (ปี 2552)  ฟ้าแก้มโต (ปี 2557) และ Operation Mekong (ภาพยนตร์จีน ปี 2559)
ผลงาน

ผลงานละครโทรทัศน์
2565 รากแก้ว (CHANGE2561/ช่อง 3) รับบท สถิตย์ คู่กับ กาญจนาพร ปลอดภัย